“หุ้นเอเชีย” เปิดผันผวน วิตก “จีน” เปิดยอดเสียชีวิต “โควิด” พุ่ง 6 หมื่นราย
“หุ้นเอเชีย” เปิดผันผวน หลังจีนชี้ยอดเสียชีวิตจากโรคโควิดเพิ่มขึ้นเกือบ 60,000 คน นับตั้งแต่รัฐบาลยกเลิกนโยบายโควิดเป็นศูนย์
“หุ้นเอเชีย” เปิดผันผวน หลังจีนชี้ยอดเสียชีวิตจากโรคโควิดเพิ่มขึ้นเกือบ 60,000 คน นับตั้งแต่รัฐบาลยกเลิกนโยบายโควิดเป็นศูนย์
16 ม.ค. 2566

ผู้สื่อข่าวรายงานว่า ตลาดหุ้นเอเชียเปิดแดนลบและแดนบวกในวันนี้ โดยการคาดการณ์เงินเฟ้อสหรัฐที่ชะลอตัวลงเป็นปัจจัยหนุนความเชื่อมั่นนักลงทุนในภูมิภาค
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่  25,836.67 จุด ร่วงลง 282.85 จุด หรือ -1.08%, ดัชนี HSI ตลาดหุ้นฮ่องกงเปิดวันนี้ที่ 25,836.67 จุด ร่วงลง 282.85 จุด หรือ -1.08% และดัชนี SSE Composite ตลาดหุ้นจีนเปิดวันนี้ที่ 3,198.52 จุด เพิ่มขึ้น 3.21 จุด หรือ +0.10% ขณะที่ดัชนี S&amp;P/ASX 200  ของออสเตรเลียปรับตัวขึ้น 0.9% ในการซื้อขายภาคเช้า ส่วนดัชนี Kospi ของเกาหลีใต้บวก 0.2%
โดยผลสำรวจความเชื่อมั่นผู้บริโภคของมหาวิทยาลัยมิชิแกนเปิดเผยเมื่อวันศุกร์ที่ 13 ม.ค.66 ว่าคาดการณ์เงินเฟ้อระยะ 1 ปีในสหรัฐลดลงแตะ 4% ซึ่งเป็นระดับต่ำสุดนับตั้งแต่เดือนเมษายน 64 คาดการณ์เงินเฟ้อดังกล่าวมีขึ้นหลังการเผยดัชนีราคาผู้บริโภค (CPI) เดือนธ.ค.ของสหรัฐ ซึ่งลดลง 0.1% เทียบกับเดือนก่อนหน้า สร้างความหวังว่าธนาคารกลางสหรัฐ (เฟด) อาจชะลอระดับการปรับขึ้นอัตราดอกเบี้ย
ขณะที่เมื่อช่วงสุดสัปดาห์ที่ผ่านมา จีนเปิดเผยว่า ยอดผู้เสียชีวิตจากโรคโควิด-19 เพิ่มขึ้นเกือบ 60,000 คน นับตั้งแต่รัฐบาลยกเลิกนโยบายโควิดเป็นศูนย์ (Covid Zero) ในวันอาทิตย์ (15 ม.ค.66) จีนกลับมาเปิดบริการรถไฟฟ้าความเร็วสูงเชื่อมโยงฮ่องกงเป็นครั้งแรกในรอบ 3 ปี